Ný mynd er kominn á topp íslenska DVD / Blu-ray listans . Hér er um að ræða tímaferðalagstryllinn Looper með þeim Joseph Gordon-Levitt og Bruce Willis í aðalhlutverkum , sem fer beint á toppinn ný á lista . Einnig ný á lista er hrollvekjan House at the End of the Street með hinni Óskarstilnefndu Jennifer Lawrence í aðalhlutverki , sem rýkur beint í annað sæti listans . Toppmynd síðustu vikna , The Bourne Legacy , dettur niður í þriðja sætið , en myndin er búin að vera í sex vikur á lista . Lawless fegr einni niður um tvö sæti , og er nú í fjórða sæti , en var í öðru sæti í síðustu viku . Í fimmta sætinu er þriðja nýja myndin á listanum , Jeff Who Lives At Home . Tvær nýjar myndir til viðbótar eru á topplistanum . Vampírugamanmyndin Vamps , nýjasta mynd Aliciu Silverstone , fer beint í 14. sætið og Resident Evil fer beint í 16. sæti listans . Sjáðu lista 20 efstu DVD / Blu-ray mynda á Íslandi í dag hér að neðan :